open-index/open-wikipedia-markdown huggingface dataset:
سايل

thumb|left|185px| السايل واخد شكل الكوباية اللى محطوط فيها

**سايل** هوا حالة من حالات المادة وهوا مايع ليه حجم سابت لما تكون درجة الحرارة والضغط سابتين. السايل بياخد شكل الحاجة اللى محطوط فيها(كوباية او جردل مسلن) وكمان بيضغط على سطح الحاجة دى بنفس الطريقة اللى بيضغط بيها السايل على اع حاجة محطوطه جواها. الضغط ده بيتنقل من غير ما ينقص فى كل الاتجاهات.

لو فيه سايل فى حالة استقرار فى مجال جذب متجانسة فان الضغط *p* عند اى نقطة نجيبه بالعلاقة:
:p=\rho gz

حيث \rho هى كثافة السايل(بنفترض انها سابته), *z* هيا عمق النقطة -بعيده اد ايه من السطح- لازم نلاحظ ان المعادلة دى بتفترض ان الضغط عند سطح البحر بيساوى صفر بالتناسب معا مستوى السطح.

للسوايل خصايص بتميزها زى: خاصية التوتر السطحى, الخاصية الشعرية, كمان السوايل بتمدد بالتسخين وبتنكمش بالتبريد. كمان الاجسام اللى بتحط فى السوايل بتتعرض لظاهرة الطفو.

ومنفىالتقطير التجزيئى ممكن نفصل السوايل عن بعضها لما تتبخر لما توصل لنقطة الغليان.

ولازم نلاحظ ان الازاز فى درجة الحرارة العادية مش سايل فائق التبريد ولكنه فى حالة صلبة.

تصنيف:فيزيا
صلب

تصغير|200بك|يسار
**صلب** هيا حالة من حالات المادة بتتميز بمقاومتها الشديدة اوى للتشويه وتغيير الحجم. ولما نشوف المادة الصلبة تحت المكروسكوب نقدر نحدد **تلت خصايص** ليها وهيا:

* الذرات او الجزيئات اللى بتتكون منها المادة الصلبة بتتواجد فى صورة قريبة اوى من بعضها ودا بيديها الصلابة.
* العناصر الصلبة ليها مكان سابت فى الفراغ بالنسبة لبعضها عشان كده المواد الصلبة ناشفة(صلبة) ولما نطبق عليها قوة كافية الخصايص دى بتختفى والتغيير ده بيسبب تشوه دايم.
* عشان كل مادة صلبة ليها طاقة حرارية فان ذراتها بتتهز. بس الاهتزازات دى سريعة وزغيرة اوى وما ينفعش نلاحظها فى الظروف العادية.

المواد الصلبة ممكن نقسمها لـ:
* **المعادن**.
* **البوليمرات**.
* **المركبات**.
* **المواد الحيوية**(Biomaterials).
* **اشباه الموصلات**(Semiconductors).

فرع الفيزيا اللى بيتعامل مع المواد الصلبة اسمه فيزيا الجوامد وده نوع من انواع فيزيا المواد المكثفة. علم المواد بيهتم اصلن بخصايص المواد الصلبة زى قوة الشد وتحويل المواد من صورة للتانية وده بيخليه يتداخل مع فيزيا الجوامد. كيميا الجوامد كمان بتتداخل معاهم.

تصنيف:فيزيا
بلازما (فيزيا)

**البلازما** (من اللغة انجليزى: Plasma) او **الهَيُولَى** هيه حالة مميزة من حالات المادة ممكن تصنيفها بأنها غاز متأين بتكون فيه الالكترونات حرة و هيه مش مرتبطة بالذرة او بالجزيء. فلو عرفنا أن المادة بتوجد فى الطبيعة فى الحالات دى: صلبة وسايلة وغازية، فمن الممكن اننا نصنف البلازما على أنها الحاله الرابعه اللى ممكن توجد عليها المادة.

على العكس من الغازات للبلازما صفاتها الخاصة.طاقة تأين بتخرج واحد او اكثر من الالكترونات لما نسلط حراره او طاقه معينه عليها. الشحنة الكهربية دى بتخلى البلازما او الهيولى موصل كهربى(موصلة للكهربا) عشان كده بتستجيب بقوة للمجال الكهرومغناطيسي. بتأخد البلازما شكل غاز محايد (معتدل) زى الغيوم كده، على سبيل المسال النجوم. او ممكن يجيى زى حزم متأينة بس فيها غبار وحبيبات (واسمها بلازما مغبرة) ودى اتشكلت بواسطة الحرارة والغاز المتأين. لما نقذف الالكترون بعيد عن النواة الشحنات الموجبة والسالبة حريتها هتكون اكتر.
thumb|275px|شعلة بلازمية باين فيها أكتر ظواهر الهيولى(البلازما) تعقيد، واللى من ضمنها (الفتيلة). الالوان هيا نتيجة تراخى الالكترونات من حالة الهيجان الى حالة اقل طاقة بعد ما اتعاد توحدها مع الأيونات.العمليات دى بتطلع ضوء على شكل طيف مميز من الغاز الساير

## تاريخ البلازما
فى سنة 1879 اكتشف العالم السير وليام نيوتن البلازما عن طريق أنبوب كروكس وسماها ساعتها "المادة الإشعاعية".واكتشف العالم الانجليزى جوزيف طومسون خصايص و طبيعة البلازما سنة 1897 و بيرجع الفضل فى تسمية البلازما للعالم إيرفينغ لانجموير فى سنة 1928.

## عموميات البلازما
بتشكل البلازما نسبة 99% من المادة الكونية بين النجوم والمجرات من الكتلة، فيه حبة كواكب بتشكل البلازما أغلب مادتها،زى كوكب المشتري اللى هوا عبارة عن كتلة كبيرة من البلازما.

## تعريف البلازما
يعتبر وصف البلازما على أنها وسط متعادل من الجسيمات سالبة و موجبة الشحنة، وصف ضعيف مش به دقة وذلك علشان تعريف البلازما لابد ان يكون به ثلات عناصر تمنحه دقة أكتر وهي:
 
:1.**تقارب البلازما**: الجسيمات المشحونة لابد ان تكون متقاربة بدرجة أن لكل جسيم يستطيع أن يأسر كثير من الجسيمات القريبة منه بدلاً من مجرد التفاعل مع أقرب الجسيمات (والتأثير الجماعي هو الصفة المميزة للبلازما). تقارب البلازما يكون له تأثير أقوى كلما كانت أعداد الالكترونات داخل المجال المؤسر (اسمه كرة ديباي) ليها نص قطر من الجسيمات الكبيرة اسمه (طول ديباي). معدل عدد الجسيمات اللى فى مجال ديباي هو قيمة او مقدار البلازما ورمزه على شكل "Λ" وهو حرف لامدا بالابجدية الإغريقية.
:2.**حجم التفاعلات فى البلازما**: أن نص قطر ديباي Debye صغير بالمقارنة بالحجم الطبيعي للبلازما الموجودة فى الكون. وده يعنى أن مقدار التفاعلات الحادثه فى قلب كتلة البلازما ليها أهمية كبيرة عنها على حواف البلازما لو اخذنا فى الاعتبار تأثير ما بيحيط بالبلازما من الوسط المحيط بها.
:3.**تردد البلازما**: تردد الالكترونات فى البلازما هو كبير بالمقارنة بتردد الالكترون فى حالته المتعادلة (ونقيس التردد البلازمي للالكترون واسمه موجات البلازما او موجات لانغموير بقياس كثافة الشحنة فى محيط موصل مثل البلازما والمعادن. وينتج من الكمية فى ده التردد (البلازمون) وهو شبه جزيء للبلازما)اكبر من تردد الالكترون فى الحالة الطبيعية (بقياس موجات التصادم بين الالكترونات والجسيمات المحايدة)بهذه الحاله فإن البلازما تتصرف بحماية شحناتها بسرعة (شبه محايد هو تعريف اخر للبلازما).

تصنيف:فيزيا حديثة
عودت عينى

**عودت عينى** اغنيه مصريه الفها احمد رامى و لحنها رياض السنباطى و غنتها ام كلثوم
 


## كلماتها

عودت عينى علا رؤياك و قلبى سلم لك امرى

اشوف هنا عينيا فى نظرتك ليا

و القا نعيم قلبى يوم ما التقيك جنبى

و ان مر يوم من غير رؤياك ..ان مر يوم من غير رؤياك

ان مر يوم من غير رؤياك..ان مر يوم من غير رؤياك

ما ينحسبشى

ما ينحسبشى من عمرى

.....

قربك نعيم الروح و العين

و نظرتك سحر و الهام

و بسمتك فرحة قلبين

عايشين علا الأمل البسام

و ان غبت يوم عنى

افضل انا و ظنى

يقربك منى و يبعدك عنى

يقربك منى و يبعدك عنى

و احتار فى امرى معاه و معاك

و ان مر يوم من غير رؤياك ..ان مر يوم من غير رؤياك

ان مر يوم من غير رؤياك .. ان مر يوم من غير رؤياك

ما ينحسبشى

ما ينحسبشى من عمرى

.....

لو كنت خدت علا بعادك كنت اقدر اصبر و استننا
 
و اسهر علا ضى ميعادك لما الزمان يجمع بينا

ابات علا نجواك و اصبح علا ذكراك

و اسرح و فكرى معاك لكن غالبنى الشوق فى هواك

و ان مر يوم من غير رؤياك .. ان مر يوم من غير رؤياك

ان مر يوم من غير رؤياك .. ان مر يوم من غير رؤياك

ما ينحسبشى

ما ينحسبشى من عمرى

.....

زرعت فى ظل ودادى غصن الأمل و انتا رويته

و كل شئ فى الدنيا دى وافق هواك انا حبيته

و مهما شفت جمال و زار خيالى خيال

انتا اللى شاغل البال و انتا اللى قلبى و روحى معاك

و ان مر يوم من غير رؤياك ..ان مر يوم من غير رؤياك

ان مر يوم من غير رؤياك .. ان مر يوم من غير رؤياك

ما ينحسبشى

ما ينحسبشى من عمرى

.....

و يوم ما تسعدنى بقربك الاقى كل الناس احباب

و يفيض علا نور حبك اقول مفيش فى الحب عذاب

الحب كله نعيم لا فيه عزول بيلوم..ولا فيه حبيب محروم

يا ريت يدوم للقلب صفاك و اقضى طول العمر معاك

دا ان مر يوم من غير رؤياك..ان مر يوم من غير رؤياك

ان مر يوم من غير رؤياك..ان مر يوم من غير رؤياك

ما ينحسبشى

ما ينحسبشى من عمرى



## شوف كمان

ليستة اغانى ام كلثوم

## لينكات برانيه
* يوتيوب ڤيديو 
https://m.youtube.com/watch?v=PtlAw0FziDc

## مصادر

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
امين سامى

**محمد امين سامى** ( 1976 - 21 مارس 2020) مطرب مصري من الأصوات التي قدمها الفنان حميد الشاعرى، ومن أشهر أغانيه "دلوعة"، بدأ حياته الفنية فى بداية التسعينيات وكانت بدايته كعازف جيتار، ثم قدم نفسه ووجد قبولًا رائعًا وترحيبًا من الجماهير والملحنين.
## مسيره
كان واحد من ضمن فرقة "الكورال الثابت" لحميد الشاعرى، ومن هنا كان التحول من عازف جيثار إلى مطرب.

## البومات
أصدر أمين 9 ألبومات، والملفت أن آخر ألبومين فيهما خلال السنوات الأربع الماضية بعد انقطاع طويل، حيث أصدر ألبوم «حنّيت» في 2010، و«مالك يا قلبي» 2012، إزاي، وشوية دموع.

وقدم 10 ألبومات كان أخرها "مالك يا قلبي" عام 2012.



تصنيف:وفيات 2020
تصنيف:مغني مصري
تصنيف:مغنيين مصريين
الحب كده

الحب كده



## كلمات

الحب كده

وصال و دلال و رضا و خصام

اهو من ده و ده الحب كده

مش عايزه كلام مش عايزه كلام
 
الحب كده

.....

حبيبى لما يوعدنى تبات الدنيا ضحكا لى

و لما وصله يسعدنى ما افكر فى اللى يجرا لى

ينسيني الوجود كله ولا يخطر علا بالى

ولما طبعه يتغير وقلبي يبقى متحير

مع الافكار ابات فى نار و فى حيره تبكينى

و بعد الليل يجينا النور و بعد الغيم ربيع و زهور

اهو من ده و ده الحب كده

مش عايزه كلام مش عايزه كلام

الحب كده

.....

حبيب قلبى يا قلبى عليه ولو حتا يخاصمنى

و يعجبنى خضوعى اليه و اسامحه و هوا ظالمنى

و بعد الغيم ما يتبدد و بعد الشوق ما يتجدد

غلاوته فوق غلاوته تزيد و وصله يبئا عندى عيد

و بعد الليل يجينا النور و بعد الغيم ربيع و زهور

اهو من ده و ده الحب كده

مش عايزه كلام مش عايزه كلام

الحب كده

.....

يا سعده اللى عرف مره حنان الحب و قساوته

و يا قلبه اللى طول عمره ما داق الحب و حلاوته

تشوفه يضحك و فى قلبه الأنين و النوح

عايش بلا روح وحيد و الحب هوا الروح

حبيب قلبى و قلبى معاه باحبه فى رضاه و جفاه

اوريه الملام بالعين و قلبى علا الرضا ناوى

بيجرح اد ما يجرح و يعطف تانى و يداوى

اهو من ده و ده الحب كده

مش عايزه كلام مش عايزه كلام

الحب كده

## شوف كمان
ليستة اغانى ام كلثوم



## لينكات برانيه
* يوتيوب
https://m.youtube.com/watch?v=p6AoPZqLRck

## مصادر

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
دانيال دينيت

thumb|دانيال دينيت

**دانيال كليمنت دينيت** (اتولد 28 مارس 1942 فى بوسطن بولاية ماساتشوستس) فيلسوف وملحد وسيكيولارى امريكاني، ابحاثه بتركز على فلسفة العقل، وفلسفة العلم، وفلسفة البايولوجيا، وبالاخص علاقة المجالات دى من الفلسفة بالبايولوجيا التطوريه والعلوم المعرفيه. حاليا، هو استاذ فى جامعة تفتس قريب من مدينة بوسطن.

تصنيف:مواليد 1942
تصنيف:فلاسفة القرن العشرين
تصنيف:فلاسفة القرن الواحد والعشرين
تصنيف:ملحدين امريكان
تصنيف:فلاسفه امريكان
تصنيف:فلاسفه ملحدين
تصنيف:فلاسفة العقل
تصنيف:فلاسفة العلوم
تصنيف:سايكولوجيين تطوريين
ويلارد فان اورمان كواين

thumb|ويلارد كواين

**ويلارد فان اورمان كواين** (25 يونيه 1908 - 25 ديسمبر 2000) كان فيلسوف امريكى و أستاذ الفلسفه بجامعة هارفارد ومدرس للرياضيات.

تصنيف:ملحدين امريكان
تصنيف:مواليد 1908
تصنيف:وفيات 2000
تصنيف:فلاسفة القرن العشرين
تصنيف:فلاسفه امريكان
تصنيف:فلاسفه ملحدين
هجرتك

**هجرتك**
## كلماتها
هجرتك يمكن أنسى هواك.. وأودع قلبك القاسي

وقلت اقدر فى يوم أسلاك.. وأفضي م الهوى كاسي

لقيت روحي فى عز جفاك.. بافكر فيك وانا ناسي

غصبت روحي على الهجران.. وانت هواك يجري ف دمي

وفضلت أفكر فى النسيان.. لما بقى النسيان همي

لو خطر حبك فى بالي.. والا زار طيفك خيالي

حاولت أهرب م الافكار..اللى تشعلل نار حبي

وفضلت وانا بالي محتار.. فى الحب بين عقلي وقلبي

وكان هجري عشان أنساك.. واودع قلبك القاسي

لقيت روحي فى عز جفاك.. بافكر فيك وانا ناسي

صعبان عليّ جفاك.. بعد اللى شفته فى حبك

مش قادر انسى رضاك.. أيام ودادك وقربك

لكن اعمل ليه ..وانا قلبي لسه صعبان عليه

صعبان عليه إنه اتمنى ..جنة قربك

ونال مراده واتهنى .. بنعيم حبك

ورجعت تسقيه من صدك .. كاس الهجران

وتفوت عليه أيام بعدك .. سهد وحرمان

وقلت أراضيه وأنسى هواك .. واودع قلبك القاسي

وقلت اقدر فى يوم أسلاك.. وأفضي م الهوى كاسي

لقيت روحي في عز جفاك.. بافكر فيك وانا ناسي

ياما حاولت أنساك.. وأنسى ليالي هواك

وانسى الجمال اللى شفته.. في الوجود وياك

حرمت روحي من كل نسمة.. كانت بتسري بينك وبيني

وحرمت روحي من كل نعمة.. كانت بتحلى وياك ف عيني

وقلت أعيش من غير ذكرى.. تخلي قلبي يحن اليك

ما فضلش عندي ولا فكرة.. غير اني أنسى أفكر فيك

وصبحت بين عقلي وقلبي.. تايه حيران

أقول لروحي من غلبي.. انسي النسيان

مادام باهجر عشان أنساك.. وأودع قلبك القاسي

واشوف روحي فى عز جفاك.. بافكر فيك وانا ناسي

## انظر ايضاً
ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
فاكر لما كنت جنبى

فاكر لما كنت جنبى
 
  
## كلمات
 
فاكر لما كنت جنبي والنسيم لاعب غصون الشجر

والغصن مال على الغصن قال ما أحلى الوصال للي انتظر

والفرحة تمت للأحباب والغصن عانق حبيبه

وانا اللى قلبي فى حبك داب من غير ما يبلغ نصيبه

العين ترعاك والروح تهواك

ويا ريتني معاك

زي الغصون لو بعدت يوم جه النسيم قرب بينها

والغصن مال ع الغصن قال ما أحلى الوصال للي انتظر

فاكر لما كنت جنبي والغمام داعب جبين القمر

والليل ساري والنيل جاري والموجه تجري ورا الموجه

عايزة تطولها تضمها وتشتكي حالها

من بعد ما طال السفر

جه النسيم قرب بينها وكل موجة ف أحضانها

حبيب بعيد قرب منها

والفرحة تمت للاحباب الموج شبع من حبيبه

وانا اللى قلبي فى حبك داب من غير ما يبلغ نصيبه

ويا ريتني زي الموج فى النيل

صبر ونال وارتاح وقال

ما احلى الوصال للي .. انتظر


## شوف كمان
ليستة اغانى ام كلثوم

* عازف الرق فى الصورة حسين معوض لكن فى هذه الاغنية ابراهيم عفيفي

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
يا ظالمنى

يا ظالمنى
  

## كلمات
يا ظالمنى يا هاجرنى وقلبى من رضاك محروم

تلوعنى وتكوينى تحيرنى وتضنيني

ولما أشكى تخاصمنى وتغضب لما أقولك يوم

يا ظالمني

حرام تهجر وتتجنى وتنسى كل ما جرى لي

واقضى العمر أتمنى يصادف يوم وتصفى لي

صبرت سنين على صدك وقاسيت الضنى ف بعدك

عشان تعطف على يوم

وتهجرنى وتنسانى وتتركنى لأشجاني

ولما اشكى تخاصمنى وتغضب لما اقول لك يوم

يا ظالمني

أطاوع فى هواك قلبى وانسى الكل علشانك

وادوق المر فى حبى بكاس صدك وهجرانك

ويزداد الجوى بيا يبان الدمع فى عنيا

ويكتر فى هواك اللوم

وابات ابكى على حالى وتفرح فيا عذالي

ولما اشكى تخاصمنى وتغضب لما أقول لك يوم

يا ظالمني

حكيت لك عن سبب نوحى ونار الوجد فى دموعي

وبان للناس ضنا روحى وتعذيبى وتلويعي

رحمنى اللى فرح فيا .. و بعد اللوم رأف بيا

وقلبك ما رحمنى يوم

بقى العازل يدوق كاسى وقلبك يا ضنين قاسي
 
ولما اشكى تخاصمنى وتغضب لما اقول لك

ياظالمني


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
اروح لمين

**اروح لمين**

## كلماتها
اروح لمين واقول يا مين ينصفنى منك

ما هو انت فرحى وانت جرحى وكله منك
 
اروح لمين واقول يا مين ينصفنى منك ينصفنى منك

كلمه ونظرة عين والقسمه وياهم

جمعوا سوا قلبين والحب مناهم
 
وبين ليالى المنى خدنى الهوا وياه

وكان وصالك هنا وكنت باتمناه
 
وبعد حبى شغلت قلبى وقسيت عليه
 
وكان منايا يدوم هنايا، ما دامش ليه
 
لوعنى حبك واليوم فى بعدك بيفوت سنين

واروح لمين واقول يا مين ينصفنى منك ينصفنى منك 

يطول بعدك .. يطول بعدك

واعيش بعدك على شوقى

ما بين ماضى مهوش راضى ينسينى وينسانى وينسانى

وبين حاضر مهوش قادر يسلينى في حرمانى

وابات انعى انا ودمعى

اخبى دمع العين وادارى من اللائمين

ليلمحوا عينيا ويشمتوا فيا

ولحد امتى هتبقا انت والشماتنين

اروح لمين واقول يا مين ينصفنى منك ينصفنى منك

اروح لمين ومين ها يرحم اسايا

واقول يا مين ومين ها يسمع ندايا

طول ما انت غايب ماليش حبايب في الدنيا ديه

الفكر سارح والهجر جارح يا نور عنيا يا نور عنيا

شوف دمعى جارى سهران في نارى

ولا انت دارى بالسهرانين

اروح لمين واقول يا مين ينصفنى منك ينصفنى منك

## شوف كمان
ليستة اغانى ام كلثوم



تصنيف:اغانى باللغه المصريه
تصنيف:اغانى ام كلثوم
لسه فاكر

لسه فاكر
## كلماتها

لسه فاكر قلبي يدي لك امان

ولا فاكر كلمه هتعيد اللى كان

ولا نظره توصل الشوق والحنان

لسه فاكر كان زمان .. كان زمان

كانت الايام فى قلبي دموع بتجري

وانت تحلا لك دموعي وهيا عمري

ياما هانت لك وكانت كل مره

تمحي كلمه من آمالي فيك وصبري

كلمه كلمه لما راح الهوا ويا الجراح

واللي قاسيته فى ليلي اتنسا ويا الصباح

والنهارده الحب والشوق والحنان

لما تسألني أقولك كان زمان..كان زمان

لسه فاكر كان زمان .. كان زمان

ياما حليت لك آهات قلبي وهيّا

من قساوتك انت والأيام عليّا

كنت تسمعها نغم واسمع صداها

نار تدوب حبنا شويه شويه

النغم رجعت حلاوته لقلبي وفضل لك قساوته

و الهوا اللى هان عليّا ابتديت تعرف غلاوته

النهارده الحب و الشوق و الحنان

لما تسألني أقولك كان زمان. .كان زمان

لسه فاكر كان زمان .. كان زمان

والليالي كنت بتسمي الليالي

لعبة الخالي وهي عمر غالي

كنت ابات أسأل عليك ظني ودموعي

وانت متهني بحيرتي وانشغالي

قل لي إيه قصدك معايا

بعد ما عرفنا النهايه

إنت إيه مشتاق لحبّي

ولّا لدموعي و أسايا

لما تسألني أقول لك كان زمان. .كان زمان

لسه فاكر كان زمان ..كان زمان


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
يا ليلة العيد

**يا ليلة العيد آنستينا**

* أنعم الملك فاروق الاول على ام كلثوم، بوسام الكمال ليصبح لقبها "صاحبة العصمة" بعد ماغنت له الاغنيه دى فى حفلة النادى الاهلى فى 17 سبتمبر 1944.
[170 px|left|thumb|الملك فاروق الاول ملك [مصر و السودان]]
 
## كلمات الأغنية

يا ليلة العيد آنستينا ... وجددتي الأمل فينا

هلالك هل لعنينا ... فرحنا له وغنينا

وقلنا السعد حيجينا ... على قدومك يا ليلة العيد

جمعت الأنس ع الخلان ... ودار الكاس على الندمان

وغني الطير على الأغصان ... يحيي الفجر ليلة العيد

حبيبي مركبه تجري ... وروحي فى النسيم تسري

قولوا له يا جميل بدري ... حرام النوم فى ليلة العيد

يا نور العين يا غالي ... يا شاغل مهجتي وبالي

تعالى اعطف على حالي ... وهني القلب بليلة العيد

يا نيلنا ميتك سكر ... وزرعك فى الغيطان نور

تعيش يا نيل ونتهنى ... ونحيي لك ليالي العيد

***والمقطع الاخير فى اول ماغنت هذه الاغنية فى [[فن السينيما|فيلم]] [[دنانير]] عام [[1939]] مدحت فيه [[هارون الرشيد]] و [[جعفر البرمكي]] (انظر الفيلم) غنته كالآتي**

'''يا دجلة ميتك عنبر ... وزرعك فى الغيطان نور'''

'''يعيش هارون يعيش جعفر ... ونحيي لكم ليالي العيد'''

و فيما بعد و فى حفلة حضرهاالملك فاروق فى عيد جلوسه

يا نيلنا ميتك سكر ... وزرعك فى الغيطان نور

**[[يعيش فاروق ويتهنى ... ونحيي لُه ليالي العيد]]**

* (وبعدها غنت فى الحفـله دى الكوبليه الاخير من اغنية حبيبى يسعد اوقاته):

حبيبي زي القمر قبل ظهوره يحسبوا المواعيد

حبيبي زي القمر يبعث نوره من بعيد لبعيد

والليلة عيد ع الدنيا سعيد

عز وتمجيد لك يا مليكي


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
افرح يا قلبى

افرح يا قلبى
## كلمات الأغنية

افرح يا قلبي لك نصيب تبلغ مناك ويا الحبيب
 
افرح يا قلبي

يا فرحة القلب الحزين لو صادف الخل الامين
 
بعد التمني و الحنين يبلغ مناه ويا الحبيب
 
افرح يا قلبي
 
الفكر كان تايه شريد و القلب كان هايم وحيد
 
و اللي انكتب له يكون سعيد يبلغ مناه ويا الحبيب

افرح يا قلبي
 
غنى له الحان الغرام و احكي له اسباب الهيام
 
و افرح يا قلبي بالمرام وابلغ مناك ويا الحبيب
 
افرح يا قلبي
 
اقطف معاه زهر الحياه مدام هواك وافق هواه
 
اخلص اليه و اطلب رضاه و ابلغ مناك ويا الحبيب
 
افرح يا قلبي

## شوف كمان
ليستة اغانى ام كلثوم



تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
ليلى ونهارى

**ليلى و نهارى** اغنيه مصريه غنتها ام كلثوم سنة 1962



## كلمات
ليلي ونهارى فكرى بيك مشغول

و حياتى لك وحدك و لك علا طول

و لسه بتصدق حسود و عزول

قالو لك الغيره تزود حبى

و بالدموع و الحيره تملك قلبى

لا يا حبيبى

بالحب وحده انتا غالى عليا

بالحب وحده انت ضى عينيا

بالحب وحده و هو وحده شويه

لا يا حبيبى

تنا لما حبيتك خطر علا بالى

اللى جرا لى و اللى راح يجرا لى

صورت افراحه و نعيمى فى قربك

و سهدى فى بعدك و نار عزالى

عمرى ما قلت ازاى و ليه حبيتك

ولا عمرى قلت يا ريتنى يوم و ياريتك

و بكل قلبى و بكل عقلى هويتك

الحب هو الود و الحنيه

عمره ما كان غيره و ظنون و اسيه

و الحب هو اللى بأمره هويتك

و امره لا بإيديك ولا بإيديا

و امره لا بايديك ولا بإيديا

مين اللى قال عزك فى ذل خضوعى

ولا غلاوتك فى الهوا بدموعى

لو كنت ارضا بالهوان فين قلبى

و ازاى تخونه و تحكمه فى ضلوعى

بالحب انا سلمت قلبى إليك

بالحب وحده مش بغيرتى عليك

فين الحنان فين الأمان يا حبيبى

لو حيرت فكرى الظنون حواليك

الهجر أهون من عذابى فى قربك

ولا أشوفشى يوم اندم عليه وأنا جنبك

و كفايه أعيش بالذكريات فى بعادك

دا انا عشت اكتر من حياتى فى حبك

بالحب وحده انتا غالى عليا

بالحب وحده انتا ضى عينيا

بالحب وحده و هو وحده شويه

لا يا حبيبى



## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
على بلد المحبوب

**علا بلد المحبوب** اغنيه مصريه الفها احمد رامى و لحنها رياض السنباطى و غنتها ام كلثوم سنة 1935
  


## كلمات
 
علا بلد المحبوب ودينى زاد وجدى و البعد كاوينى

يا حبيبى دا انا قلبى معاك طول ليلى سهران وياك

تتمنى عينى رؤياك أشــكى لك و انتا تواسينى

يا هنايا لما افرح بيك و اتـهنا بقربك و اناجيك

و عينيا تبئا فى عينيك احكى لك و انتا تراعينى

يا مسافر علا بحر النيل انا ليا فى مصر خليل

من حبه ما بانام الليل علا بلد المحبوب ودينى

## شوف
ليستة اغانى ام كلثوم


## مصادر

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
هيفاء وهبى

**هيفاء وهبى** (اتولدت فى بيروت، لبنان، 10 مارس 1976)، مغنيه، و ممثله، وفنانه استعراضيه لبنانيه من اب لبنانى وام مصريه. اتلقبت بـ "عطر الليل"، و"فراشة الوادى". اتولدت هيفا سنة 1972 من اب من جنوب لبنان وام مصريه، ونشئت فى بيروت. وهى صغيره اشتغلت فى محل بيع مجوهرات، ومانيكان، وفى الاعلانات. اتجوزت ابن عمتها، وخلفت منه بنت اسمها زينب، وانفصلت عنه. كسبت مسابقة جمال جنوب لبنان، لكن اتسحبت منها الجايزة بسبب ان عندها بنت وده كان ضد شروط المسابقه. حبت وغوت المزيكا، والعزف على البيانو من صغرها. ومن حوالى سنة 1996 عملت اغانى، وكليبات كتيرة، وعملت استعراضات جميلة، واتشهرت شهرة كبيرة بعد ما اتجهت للغنا فى مصر، واشتركت باُغنيتها "واوا" فى فيلم "مرجان احمد مرجان" مع الممثل المصرى عادل إمام، ومثلت فى فيلم "دكان شحاته".
75px|right
حصلت هيفا على تكريم واسع، وجوايز كتيرة، وغنت فى بلاد كتيره، وفى 24 ابريل 2009 اتجوزت من رجل الاعمال المصرى احمد ابو هشيمة، فى حفله كبيرة، وانفصلت عنه فى 2012. وشاركت هيفا بلجنة تحكيم برنامج شكلك مش غريب اللى بيتعرض على "MBC 1"، و"MBC مصر".

## هيفاء فى مواجهة العنف والتخلف
310 px|thumb|left|رفعت هيفاء وهبى علم مصر فإتهددت.
هيفا مغنية حديثة متطورة من لبنان، اللى اتعرفت بالتوليرانسيه، والانفتاح الحضارى، لكن بتغنى وسط منطقه منغلقه فكرى، ومتخلفة من العالم، بيسود فيها التطرف والعنف، فيها ناس كتيرة ما بتحترمش الستات، وبتعتبرهم عورة، وبتحرم الغنا والفن، وعندها تبيين الدراع عرا، عشان كده اتعرضت لحملات تشهير كتيرة زى غيرها من الفنانات فى المنطقه دى، واتمنعت من الغنا فى كذا بلد، لكن شخصيتها قوية وبتقدر تعرض وجهة نظرها بقوة وشجاعة، وبترفض الابتزاز. اتعرضت هيفا هيه والمغنيه اللبنانية نانسى عجرم بعد ماتش كوره بين مصر و الجزاير يوم 18 نوفمبر 2009 فى تصفيات كاس العالم لحملة شرسه من الجزاير واطراف عربية اكمنهم شجعو مصر! واتهاجمو فى الجرانيل الجزايرية بالبربرى والعربى والفرنساوى.
ووصل الهجوم لحد التهديد. عن الموضوع ده قالت هيفا إنهم زجو بإسمها لما رفعت علم مصر، وغنت لكاس العالم فى حفله لكن ما يهمهاش رأيهم فى الموضوع ده، وما يهمهاش قرار منعها من الغنا فى الجزاير (هى و نانسى عجرم اتمنعو من الغنا فى الجزاير لتشجيعهم فريق مصر!). غنت هيفا اغنيه لمصر اسمها "80 مليون إحساس" من كلمات بهاء الدين محمد، و ألحان محمد الصاوى، وتوزيع احمد ابراهيم.

## ملاحظات

## لينكات تانيه

* موقع هيفاء وهبى الرسمي
* منتديات هيفاء وهبى الرسميه 
* هيفاء وهبى: لا أخشى تهديدات الجزائريين

تصنيف:مواليد 1976
تصنيف:مغنيات لبنانيات
تصنيف:ممثلات لبنانيات
تصنيف:لبنانيين عاشو فى مصر
تصنيف:لبنانيين مصريين
تصنيف:مصريين لبنانيين
تصنيف:مغنيات مصريات
تصنيف:ممثلات مصريات
تصنيف:مغنيات اغراء
تصنيف:ممثلات اغراء
تصنيف:شيعه لبنانيين
عائشه عبد الرحمن

thumb|180px|عائشه عبد الرحمن 1913-1998.
**عائشه عبد الرحمن** او عيشه عبد الرحمن (دمياط،نوفمبر 1913 - القاهره، 1 ديسمبر 1998)، صحفيه و كاتبه و مفكره مصريه كبيره كتبت و اشتهرت بإسم "**بنت الشاطئ**" اللى اختارته كإسم مستعار و كانت بتقصد شط دمياط. ألفت كتب كتيره و حققت نصوص تاريخيه و كتبت مقالات متنوعه فى الجرانيل على مدى ستين سنه. كانت اول ست تلقى محاضرات فى جامعة الازهر. مع انها ست بقت عضوه فى مجمع البحوث الاسلامية فى القاهره. من مؤلفاتها "التفسير البيانى للقرآن الكريم"، و "القرآن وقضايا الانسان" و عمل ادبى اسمه "على الجسر" و بيحتوى على سيره ذاتيه من قصة حياتها.

## تعليمها
اتولدت عيشه عبد الرحمن فى دمياط سنة 1913 و ابوها كان من كبار علما الازهر اسمه الشيخ محمد بن على عبدالرحمن اللى كان اصل من قرية شبرابخوم التابعه لمركز قويسنا فى محافظة المنوفيه لكن اتجوز دمياطيه و استقر فى سوق الحسبة فى دمياط. اياميها كانت لسه البنات ما بيقدروش يتعلمو فى المدارس و ابوها بخلفيته ما كانش بيحبذ انها تتعلم لكن دخلت الكتاب و هى صغيره و ساعدتها امها و جدها لأمها اللى كانو من انصار تعليم البنات و قدرت عيشه بإراده جامده انها تدرس فى البيت و تختزل مراحل التعليم و تاخد شهادة كفاءة المعلمات من البيت سنة 1929 و كانت الاولى على كل اللى عملو الامتحان على مستوى مصر.

كملت عيشه دراستها من البيت و اخدت شهادة البكالوريا قسم أدبى سنة 1934 و دخلت كلية الاداب قسم لغه عربيه فى جامعة فؤاد الاول فى القاهره و بعد ما اخدت الليسانس كملت و اخدت الماجستير سنة 1941 و الدكتوراه فى الاداب سنة 1950 و اتعينت معيده فى الكليه و بعدين بقت استاذه للتفسير و الدراسات العليا.

## انجازاتها
اتجوزت استاذها فى الجامعه. الشيخ امين الخولى مؤسس جماعة الأمناء اللى طلع منها كتاب مصريين كتار زى عز الدين اسماعيل و صلاح عبدالصبور و فاروق خورشيد و هى نفسها "بنت الشاطئ". امين الخولى كان نايب عميد لكلية الاداب فى اربعينات القرن العشرين و كان بيلبس لبس ازهرى لكن كان متعلم و باحث.

ابتدت عيشه مشوارها فى الصحافه فى جورنال الاهرام سنة 1936 و فضلت تكتب فيه لمدة ستين سنه. لما دخلت الاهرام فى البدايه كانت بتشتغل فى مكتب رئيس التحرير انطون الجميل و كانت الست الوحيده اللى بتشتغل فى الاهرام. مع انها ست بقت عضوه فى مجمع البحوث الاسلامية فى القاهره.

كرمتها الدوله المصريه بجايزتها التقديريه فى الادب سنة 1978 و بجوايز فى الدراسات الاجتماعيه. و كرمتها بلاد تانيه.

اتوفت عيشه عبد الرحمن و هى عندها 86 سنه فى مستشفى هليوبوليس فى حى مصر الجديده فى القاهره فى اول ديسمبر 1998 بعد ما إتصابت بجلطه فى الشريان التاجى وقصور فى الدوره الدموية للقلب.

## مصادر
* ماهر حسن، المصرى اليوم، مؤسسة المصرى اليوم للصحافة و النشر، عدد 1997، 1 ديسمبر 2009.

تصنيف:مواليد 1913
تصنيف:وفيات 1998
تصنيف:كاتبات مصريات
تصنيف:مفكرين مصريين
تصنيف:نسويين مصريين
تصنيف:متعلمين فى جامعة القاهره
تصنيف:مصريين اخدوا جايزة الدوله التقديريه
تصنيف:دمايطه
شانسون

[190 px|thumb|left|[ايديت بياف من اشهر مغنيات الشانسون فى فرنسا]]
**شانسون** Chanson كلمه فرنساوى معناها اغنيه. و على كده الأغانى من نوعية الشانسون هى أغانى بتتغنى بطريقة الغنا الريقه تقليديه او طريقه حديثه. الاكورديون هو أهم الة مزيكا بتصاحب أغانى الشانسون التقليديه. مغنى الشانسون بيتسمى شانتور chanteur و نصوص أغانى الشانسون و نوتها المتجمعه فى كراسه او كتب بالخصوص من العصور الوسطانيه و عصر النهضه بتتسمى شانسونير Chansonnier يعنى " كتاب الأغانى ".

اغنية الشانسون تاريخها قديم ، فى العصور الوسطانيه استخدمها مغنيين التروبادور Troubadour فى اغانيهم العاطفيه اللى فى العاده كانت بتتكلم عن الحب. اقدم أغانى الشانسون هى " الشانسون دى جيست " Chanson de geste و دى كانت أغانى أشعارها ملحميه بتحكى سير ابطال قدام و حكايات تاريخيه خرافيه و شبه خرافيه من اشهر الأغانى دى كانت اغنية رولاند La Chanson de Roland اللى جزء منها بيحكى بخلط خرافى عن بطولات الملك شارلمان. و فيه نوعيه معروفه بإسم " الشانسون الصليبيه " Chanson courtoise و دى ازدهرت فى القرن الاتناشر و التلتاشر .

من اشهر مغنيين الشانسون فى فرنسا فى القرن العشرين جاك بريل Jacques Brel و جورج براسانس Georges Brassens و ايديت بياف Édith Piaf و غيرهم. انتشرت أغانى الشانسون فى اوروبا و بتتغنى باللغات المحليه. رمسيس شافى كان من اشهر مغنيين الشانسون فى نيديرلاند.

تصنيف:فرنسا
تصنيف:غنا
توايلايت (الشفق)

**توايلايت** او الشفق باالعربى (بالانجليزى* Twilight*) هيا اول رواية من سلسة من الروايات(اربع روايات لحد دلوقتى)السلسلة بتدور حوالين قصة حب بين مصاص الدماء ادوارد كولين والبنت ايزابيلا سوان. السلسلة من تأليف الكاتبة الامريكيانية ستيفانى ماير والسلسلة دى نجحت جدا واتباع منها لحد دلوقتى 85 مليون نسخة واترجمت لاكتر من 37 لغة وكمان اول جرئين اتعملوا افلام والتالت بيتعمل حاليا. اصل القصص حلم حلمت بيه الكاتبة فى شهر يونيه 2003. الحلم كان عبارة عن حوار بين شخصين فى جنينة جوه غابة الشخصين دول كانوا بنت عادية التانى كان ڤامبير(مصاص دم) جميل جدا جدا وجسمه كان كله بيلمع. الاتنين كانوا بيناقشوا المشاكل والصعوبات اللى مقابلاهم وهى:
* انهم وقعوا فى حب بعض .
* الڤامبير كان مشدود اوى لريحة دمها وكان بيعانى من صعوبة التحكم فى نفسه عشان ما يقتلش البنت ويمص دمها اللى كان زى المخدر الخصوصى بتاعه.
القصة كانت احسن كتاب اتباع لسنة 2008 ولحد دلوقتى اتباع منه 17مليون نسخة فى العالم كله.

## احداث القصة

القصة بتدور حوالين **ايزابيلا سوان** البنت اللى عندها 18سنة اللى انتقلت مؤخرا من فينيكس المشمسه بأريزونا لـ فوركس الالقصة بتدور حوالين **ايزابيلا سوان** البنت اللى عندها 18سنة اللى انتقلت مؤخرا من فينيكس المشمسه بأريزونا لـ فوركس

## الغلاف

الغلاف عبارة عن منظر للتفاحة الفاكهة المحرمة اللى بتمثل الحب المحرم اللى بين بيلا وأدوارد.

## الفيلم

القصة اتعملت فيلم ونزل سنة 2008 وكان ناجح جدا ماليا تكلفته كانت حوالي 37مليون دولار وايراداته فوق 350مليون دولار. الفيلم نزل فى 21نوفمبر 2008 فى امريكا. شركة ساميت انترتينمينت هى اللى انتجت الفيلم.
خنجحدجتنخ-\

## القصة المصورة

فى 15 يوليه 2009 قالت انترتينمينت ويكلى ان توايلايت بتتعمل دلوقتى رسومات ليها عشان تنزل قصة جرافيكس. الجرافيكس بيعملوا رسام الكوميكس الكورى يونج كيم. ستيفانى ماير بتراجع كل حاجة بتترسم. الجرافيكس مش هيكون شكل الممثلين اللى عملوا الشخصيات لا ده خليط من تخيل الكاتبة للشخصيات والممثلين(روبرت بتنسيون, كرستين ستيوارت).

## شخصيات القصة

* بيلا .البطلة
* ادوارد كولين.الحبيب
* تشارلى سوان.الاب
* رينيي.الام
* أليس كولين.اخت ادوارد
* أيميت كولين.اخوه
* كارليل كولين. ابوه
* ناتالاب
* چاسبر هال.اخوه
* ايسمي كولين. امه (كلهم بالتبني طبعاً )
* جايكوب: دوره كان سانوى لكنه من اهم الشخصيات فى باقى السلسله.

## مصادر

الموقع الرسمى لستيفانى ماير

ت
تصنيف:روايات
اهل الهوى

**اهل الهوا** اغنيه مصريه غنتها ام كلثوم
 


## كلمات
اهل الهوا يا ليل فاتو مضاجعهم

و اتجمعو يا ليل صحبه و انا معهم

يطولوك يا ليل و يقصروك يا ليل

يطولوك يا ليل من اللى فيهم

و انت يا ليل بس اللى عالم بيهم

فيهم كسير القلب و المتألم

واللي كتم شكواه ولم يتكلم

واللي قعد بعد الحبايب وحده

وبات حزين يشكى هيامه و وجده

يشكو ولا مخلوق سمع شكواهم

إلا الكواكب فى السما سامعاهم

يطولوك يا ليل بالسهد و الأفكار
 
و الشمس بعد الليل تطلع عليهم نار

و بعد طول الويل تعود لهم ياليل

ويقصروك ياليل فى صحبه هنيه

علا وتر رنان للصبحية

فيهم يا ليل خل عطف على خله

يقوله لحن الشوق وخله يقول له

ويقصروك ياليل على هنا و سرور

والشمس بعد الليل تطلع عليهم نور

و يسألوك ياليل امتا تعود يا ليل

ناس من قلوبها تقول ياليل

وناس علا الأرغول تقول يا ليل

و احنا معانا بدر طالع فى ليلة قدر

فيها حبيب القلب وافى و وفى الندر
 
هو يقول يا ليل و احنا نقول ياليل

و كلنا بنقول يا ليل اهل الهوا ياليل

## شوف
ليستة اغانى ام كلثوم


## مصادر

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
مون جيون-يونج

thumb|مون جيون-يونج (2010)
**مون جيون-يونج** (6 مايو 1987) هى ممثله و عارضة ازئاء و نجمة اعلانات من كوريا الجنوبيه.ابتدت حياتها الفنيه و هى عندها اتناشر سنه يادوب ك موديل  و بعدها سنة خدت اول دور فى فيلم تسجيلى اسمه *على الطريق* (1999).

## فيلموجرافيا

* 1999 길 위에서 (على الطريق)
* 2002 연애소설 (كونشيرتو المحبين)
* 2003 장화·홍련 (قصة اختين)
* 2004 어린 신부 (عروستى الصغيره)
* 2005 댄서의 순정 (خطوات بريئه)
* 2006 사랑따윈 필요 없어 (ماتحبنيش)

تصنيف:مواليد 1987
تصنيف:ممثلات كوريات جنوبيات
شمس الاصيل (اغنيه)

شمس الاصيل
 
  
## كلمات
 
شمس الاصيل دهبّت

خوص النخيل يا نيل

تحفة ومتصورة

فى صفحتك يا جميل

والناي على الشط غنى

والقدود بتميل

على هبوب الهوا

لما يمر عليل

يا نيل أنا واللي احبه

نشبهك بصفاك

لانت و رقت قلوبنا

لما رق هواك

وصفونا فى المحبة

هو هو صفاك

ما لناش لا احنا ولا انت

فى الحلاوة مثيل

انا وحبيبي يا نيل

نلنا أمانينا

مطرح ما يسري الهوى

ترسى مراسينا

والليل إذا زاد وطال

تقصر ليالينا

واللي ضناه الهوى

باكي وليله طويل

انا وحبيبى يا نيل

غيبين عن الوجدان

يطلع علينا القمر

ويغيب كأنه ما كان

بايتين حوالينا نسمع

ضحكة الكروان

على سواقي بتنعي

ع اللى حظه قليل

يا نيل يا نيل 


## شوف كمان

ليستة اغانى ام كلثوم

معنى شمس الاصيل من معاني الاسماء 

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
حبيبى يسعد اوقاته

حبيبى يسعد اوقاته
  
## كلمات
 
حبيبي يسعد أوقاته ع الجمال سلطان

فى نظرته وابتساماته فرحة فرحتك يا زمان

ولما يخطر بقوامه ترقص الأغصان

ولما ينعم بكلامه تعزف الألحان

احلف بحبه وغرامه اصدق الأيمان
 
عمر الخيال ما يجبش مثال
 
لجمال وكمال زي حبيبي

جعلت فى القلب مكانه بس لو يكفيه
 
يسمع ضروبه وألحانه والمخبي فيه
 
فى القلب ياما حـ يلاقي كل ما يرضيه
 
ويشوف ولوعي وأشواقي والمخبي فيه
 
وابلغ وانول كل المأمول
 
دايما على طول وأنت حبيبي
 
حبيبي حبيبي

زي القمر قبل ظهوره يحسبوا المواعيد
 
زي القمر يبعت نوره من بعيد لبعيد
 
زي القمر بس جماله كل يوم يزداد

وكل ما يهل هلاله تنعاد الأعياد
 
والليلة عيد ع الدنيا سعيد

والليله عيد ع الدنيا سعيد

عز وتمجيد وانت مليكي

 

## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
هو صحيح الهوى غلاب

هو صحيح الهوى غلاب
  
## كلمات

هو صحيح الهوى غلاب ما عرفش أنا

والهجر قالوا مرار وعذاب واليوم بسنة

جانى الهوى من غير مواعيد

وكل مادا حلاوته تزيد

ما أحسبش يوم ح ياخذنى بعيد

يمنى قلبى بالأفراح

وارجع وقلبى كله جراح

ازاى يا ترى ؟

أهو ده اللى جرى!

وانا ما عرفش

نظره وكنت أحسبها سلام وتمر قوام!

أتارى فيها وعود وعهود وصدود و آ لام !

وعود لاتصدق ولا تنصان

عهود مع اللى مالوش أمان

صبر على ذله وحرمان
 
وبدال ما اقول حرمت خلاص

أقول يارب زدنى كمان

ازاى يا ترى ؟

أهوه ده اللى جرى!

وانا ما عرفش

يا قلبى آه

الحب وراه

أشجان والم

واندم واتوب

وعلى المكتوب

ما يفدش ندم

يا ريت أنا أقدر أختار

ولا كنت اعيش بين جنة ونار

نهارى ليل وليلى نهار

أهل الهوى وصفوا لى دواه

لقيت دواه زود فى أساه

ازاى يا ترى ؟

أهو ده اللى جرى!

وانا ما عرفش


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
او فورتونا

تصغير|200بك|يسار

**او فرتونا** (لاتينية: Ō Fortūna "آفرتونا")[1] هى قصيدة بالانينية من القرون الوسطى بالأحرى من اوائل القرن 13. هى جزء من مخطوطات كرمينا بورانا.

## الشعر

## مصادر

تصنيف:شعر
الامل

**الامل**
## كلمات الأغنية

الأمل لولاه عليا
 
كنت فى حبك ضحية

بالأمل أسهر ليالي

فى الخيال وابني علالي

وأجعلك فيها نديمي

وأملكك ليلي ويومي

أنا لو أطول ده اللى بقول

يبقى المنى و لو يكون وهم و ظنون

برضك أنا عندي أمل

انا انا انا انا اناا عنديي أمل

من زمان طال انتظاري

واحتمل ولا أنت داري

نار بعادك واصطباري

كل ده علشان عينيك

ياما خبيت فى الجوارح

كل قول قاسي وجارح

اسمعه واصفح واسامح

والحنان يزداد إليك

وأنا لو يدوب قلبي

ما أتوب عن الهوى

ولو قاسيت مهما قاسيت

برضك أنا عندي أمل

يا شبيه البدر وحده

فى ارتفاع برجه وسعده

يشبهك هوه فى جمالك

وأنت فى نوره وبعده

ما التقيتشى إليك وسيلة

غير سكوتي وانتظارك

واعمل إيه ما بايدي حيله

فى انكساري واقتدارك

وأنا لو أروح عمري أنوح
 
دا محتمل

ولا أعيش من غير أمل...لكن أنا عندي أمل

## شوف كمان
ليستة اغانى ام كلثوم



تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
غنيلى شوى شوى

**غنى لى شوى شوى** اغنيه مصريه الفها بيرم التونسى و لحنها زكريا احمد و غنتها ام كلثوم فى فيلم سلامه سنة 1945



## كلمات

غنّى لى شوى شوى

غنّى لى و خد عيناى

غنّى لى شوى شوى

غنّى لى و خد عيناى

.....

خلينى أقول ألحان تتمايل لها السامعين

و ترفرف لها الأغصان النرجس مع الياسمين

و تسافر بها الركبان طاويين البوادى طى

شوى شوى شوى شوى غنى لى غنى وخد عيناى

.....

المغنا حياة الروح يسمعها العليل تشفيه

و تداوى كبد مجروح تحتار الأطبّا فيه

و تخلّى ظلام اللّيل ف عيون الحبايب ضى

شوى شوى شوى شوى غنى لى غنى و خد عيناى

.....

لأغنّى و اقول للطير من بدرى صباح الخير

و الإمرى مع الخضّير ويّايا يردّو علاى

شوى شوى شوى شوى غنى لى غنى و خد عيناى

....

أحلف لك بربّ البيت يا مصدّق بربّ البيت

لاسحركم إذا غنّيت و أرقّص بنات الحى

شوى شوى شوى شوى غنى لى غنى و خد عيناى

.....

لأغنى و اغنى و اغنى و أورى الخلايق فنى

و الإنسى يقول للجنى و الرايح يقول للجاى

.....

المغنا حياة الروح يسمعها العليل تشفيه

و تداوى كبد مجروح تحتار الأطبّا فيه

و تخّلى ظلام اللّيل ف عيون الحبايب ضى

شوى شوى شوى شوى غنى لى غنى و خد عيناى

## مصادر


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
الاهات

الاهات
## كلمات الأغنية

آه آه آه آه آه

أه من لقاك فى اول يوم ونظرتك لي بعنيك

خاصم عيوني ليلتها النوم وبت اسأل روحي عليك

يا هل ترى

راح يعطف على فؤاد متلهف

تقول لي روحي آه

آه آه آه

وأقول لقلبي يا قلبي

وأقول لقلبي يا قلبي حبه يعادل حبي

يقول لي قلبي آه

آه آه آه

وأرجع وأسأل عقلي، هوه الزمان هيروق لي
 
يقلي قلبي اه

العقل يا ربي ضايع ومتبدد

والقلب فى جنبي يسكت ويتنهد

آه من لقاك فى اول يوم ومن رجايا ومن خوفي آه

وأقول لقلبي ياقلبي حبه يعادل حبي،

يقولي قلبي آه آه آه آه آه آه آه آه آه آه

وأرجع واسأل عقلي هوه الزمان هيرقولي، يقولي عقلي آه آه

العقل يا ربي ضايع ومتبدد

والقلب فى جنبي يسكت ويتنهد

آه من لقاك فى اول يوم ومن رجايا ومن حبي آه

وآه لما بلغت آمالي وفرحت بك

والجو صفالي

ومليت كاساتك وسقيتها لي

آه من حلاوتها آه من قساوتها

أشرب بإيدي كأس يرويني يرويني

وأشرب بإيدك كأس يكويني يكويني

بات السرور كله بيني وبينك متقسم

والزهر ويانا ينظر لنا ويتبسم

بات السرور كله بيني وبينك متقسم

بات السرور كله بيني وبينك متقسم

والزهر ويانا ينظر لنا ويتبسم

الزهر ويانا ويانا ينظر لنا ويتبسم

بات السرور كله بيني وبينك متقسم

والزهر ويانا ينظر لنا ويتبسم

الزهر ويانا ينظر لنا ويتبسم

والطير يغني لي والموج يقول وياه يقول وياه

بات السرور كله بيني وبينك متقسم

والزهر ويانا ينظر لنا ويتبسم

والطير يغني لي والموج يقول وياه يقول وياه يقول وياه

بات السرور كله بيني وبينك متقسم

والزهر ويانا ينظر لنا ويتبسم

والطير يغني لي والموج يقول وياه يقول وياه يقول وياه آه آه

يادي النعيم اللى دخلناه واللي وجدناه آه آه آه آه آه آه

الزهر ويانا ينظر لنا ويتبسم

والطير يغني لي والموج يقول وياه يقول وياه يقول وياه آه آه آه آه آه

يادي النعيم اللى وجدناه واللي دخلنه آه

وآه لما منعت ودادك

وآه لما منعت ودادك والأنس ده اتبدل ببعادك

غالطت حسادي وحسادك

أصبر وأتظاهر بالفرح والبهجة

والصبر فى الظاهر والمر فى المهجة

آه آه آه آه

تعالى شوف

تعالى شوف الطير أهو نام على ايد وقت النوم فى ظلام

واتبدل الزهر البسام لا عطر ينعش ولا أنغام

تعالى شوف الطير أهو نام على ايد وقت النوم فى ظلام

دا الأنس كان أنت والانسجام أنت

والزهر كان أنت والابتسام أنت

دا الأنس كان أنت والانسجام أنت

والزهر كان أنت والابتسام أنت

ما احسبش دا كله فى يوم يضيع مني

وأجري ورا ظله اللى ابتعد عني

ما تقول لي فين أنت

ما أحسبش دا كله فى يوم يضيع مني

وأجري ورا ظله اللى ابتعد عني

ما تقول لي فين أنت

آه آه يا للي أسست وهديت آه آه أسست وهديت آه آه

ياللي عمرت وأخليت آه آه أسست وهديت آه آه ياللي عمرت وأخليت

آه يا للي أضحكت وأبكيت آه من رضاك وصدودك

آه آه آه آه آه



تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
ما دام تحب بتنكر ليه

**ما دام تحب بتنكر ليه**
  

## كلمات
مدام تحب بتنكر ليه

دا اللى يحب يبان فى عينيه

تصد عنى وتهجرنى واكلمك تهرب منى

وان غبت يوم تسأل عنى

واعرف هواك ساعة لقاك من طول جفاك

واللى يحب يبان فى عينيه مدام تحب بتنكر ليه

لو كنت عايز تراضينى وتصالح النوم على عينى

كنت اشتكيلك تواسينى

وتشوف عنيا راضيه الاسيه تعطف عليا

واللى يحب يبان فى عنيه مدام تحب بتنكر ليه

لكن فؤادك يهوانى واعرف هواك من وجدانى

هو انت تقدر تسلانى

وانا بين يديك اشكى اليك واشوف عينيك

واللى يحب يبان فى عينيه مدام تحب بتنكر ليه


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
الورد جميل

**الورد جميل** اغنيه مصريه تأليف بيرم التونسى و تلحين زكريا احمد غنتها ام كلثوم فى فيلم فاطمه سنة 1947
  


thumb

## كلمات

الورد جميل .. جميل الورد

الورد جميل و له اوراق عليها دليل من الاشواق
 
اذا اهداه حبيب لحبيب يكون معناه وصاله قريب

.....

شوف الزهور و اتعلم .. بين الحبايب تتكلم
 
شوف شوف شوف

شوف الزهور الزهور .. شوف و اتعلم

.....

و النرجس مال .. يمين و شمال

علا الاغصان بتيه و دلال

عيونه تقول معانا عزول .. خلينا بعيد عن العزال

.....

شوف الزهور و اتعلم .. بين الحبايب تتكلم
 
شوف شوف شوف

شوف الزهور الزهور..شوف و اتعلم

.....

يا فل يا روح يا روح الروح

مين شم هواك عمره ما ينساك
 
لكل جميل تقول بلغاك
 
حبيب مشتاق بيستناك

.....
 
شوف الزهور و اتعلم .. بين الحبايب تتكلم
 
شوف شوف شوف

شوف الزهور الزهور .. شوف و اتعلم

.....

شوفو الياسمين جميل نعسان
 
حلى له النوم علا الاغصان
 
بكل حنان تضمه الايد
 
و بيه تزدان صدور الغيد

.....

شوف الزهور و اتعلم .. بين الحبايب تتكلم
 
شوف شوف شوف

شوف الزهور الزهور .. شوف و اتعلم

## صور

thumb

thumb

thumb

thumb

thumb

thumb

## لينكات برانيه

* يوتيوب الورد جميل ام كلثوم صوت بس
https://m.youtube.com/watch?v=x5IlA3-UQOc


## مصادر

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
حاقابله بكره (اغنيه)

حاقابله بكره
## كلمات
حاقابله بكره وبعد بكره
 
وبعد بعده وأقول له بكره

حاقابله بكرة

يا عيني طيبي لقيت حبيبي

وكان نصيبي أقابله بكره

أقول له اهلا ويقول لى سهلا

ويفوت نهارنا من غير ماندرى

ولما أفوته أقول له بكره

حاقابله بكره

يا قلبي جالك نديم خيالك
 
واللي جرى لك عمره مايجرى

أحفظ معاده واصون وداده
 
وافرح بقربه فى العمر مره

مادام ياقلبى حاتشوفه بكره
 
وتقابله بكره

فضلت وحدي أستنى بكره

تاخذني فكرة وتجيبني فكره
 
ولما قال لي حافضل تملي
 
لو فات نهاري أشوفه بكره
 
أقابله بكره وبعد بكره
 
وأقابله بكره

ياريت يا قلبي فى كل مره
 
كل الأحبة يتقابلوا بكره

ياطير ياشادى يالليل يانادى
 
قولوا لحبيبي حاقابله بكره

ده العمر كله يهنا لنا بكره

وأقابله بكره

 

## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
يا صباح الخير

**يا صباح الخير** يا اللى معانا يا اللى معانا
  

## كلمات

يا صباح الخير يا اللى معانا يا اللى معانا

الكروان غنا وصحانا و صحانا

و الشمس اهى طالعه و ضحاها

و الطير اهى سارحه فى سماها

يللا معاها يللا معاها

يا صباح الخير يا اللى معانا ياللى معانا

يا هناه اللى يفوق من نومه

قاصد ربه و ناسى همومه

يفرح قلبه يسعد يومه

فرحه طول عمره ما ينساها ولا يسلاها

و الشمس اهى طالعه وضحاها

و الطير اهى سارحه فى سماها

يللا معاها يللا معاها

يا صباح الخير يا اللى معانا يا اللى معانا

الصبح اهو نور و اتبسم و اتبسم

و الدنيا ضحك لى محياها

و نسيم الأزهار اهو نسم اهو نسم

علا اهل الدنيا و احياها

البدريه ساعه نديه

يسعدنا جمالها و بهاها

يا محلاها يا محلاها

يا صباح الخير يا اللى معانا يا اللى معانا


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
ليه تلاوعينى

**ليه تلاوعيني**

 
  
## كلمات
ليه تلاوعينى وانت نور عينى ايش جرى بينك بالهوى وبيني

ليه تلاوعيني

لماحبيتك وانضنى حالى وانعدم نومى وانشغل بالي

وان شكيت وجدى منظلم حالى ايه جرى بينك بالهوى وبيني

ليه تلاوعني

ليه تكايدينى كل ما اتكلم ليه تحاورينى والفؤاد سلم

كل ده يخلى قلبى يتألم ايه جرى بينك بالهوى وبيني

ليه تلاوعني

الغرام اصله نظره واتمكن والجمال يسحر والدلال يفتن

واحتمال بعدك امر مش ممكن ايه جرى بينك بالهوى وبيني

ليه تلاوعيني

اسمعى الشاكى وارحمى الباكى قضى طول عمره قلبه بهواكي
 
ما افتكر مره لحظه ينساكى ايه جرى بينك بالهوى وبيني


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
سولومون بن سيمسون

left|thumb|300px| فظايع و مدابح اتعملت ضد اليهود.

**سولومون بن سيمسون** Solomon ben Simson مؤرخ يهودى عاش فى مدينة وورم فى المانيا فى القرن الحداشر وقت الحمله الصليبيه الاولى وصف المدابح اللى اتعرض ليها اليهود على ايد المسيحيين و هما رايحين على الشرق عشان يحاربو المسلمين. بيعتبر نص سولومون مع نص مؤرخ يهودى تانى مش معروف الاسم اتسمى مجهول مينس The Anonymous of Mainz من اهم النصوص التاريخيه اللى بتوضح حجم الجرايم اللى ارتكبها المسيحيين فى حق اليهود فى اوروبا.

بعد البابا اوربان التانى ما دشن الحروب الصليبيه فى خطبة كليرمونت فى فرنسا سنة 1095 اتجمعت اعداد كبيره من المسيحيين بزعامة قسسه و رهبان رافعين الصلبان من امثال بطرس الناسك و قررو انهم يروحو على الشرق عشان يحاربو المسلمين و ياخدو بيت المقدس منهم. طلعت الجيوش الشعبيه المسيحيه و مشيت ناحية الشرق و فى منطقة الراين فى المانيا هاجمت مجتمعات اليهود و عملت مدابح رهيبه و خيرو اليهود بين التعميد و دخول المسيحيه او القتل ، معظم اليهود رفضو دخول المسيحيه و فضلو الموت هم و ولادهم عن انهم يبقو مسيحيين و لجا كتير من اليهود للانتحار . قتل المسيحيين اليهود فى " سبير " Spier، و " وورمس " Worms ، و مينز " Mainz "، و حرقو معبدهم فى مدينة " كولون ".

المجتمعات اليهوديه فى غرب اوروبا كانت مميزه عن مجتمعات المسيحيين اللى كانو عدوانيين ضد اليهود و زاد عدائهم ليهم بعد القرن العاشر و بقو بيسموهم " اعداء الرب " و بيطالبو بتعميدهم او قتلهم. بعد خطبة البابا اوربان بدا المسيحيين يهاجمو اليهود فى فرنسا و بعت يهود فرنسا ليهود المانيا يحذروهم من الجيوش المسيحيه اللى حا تعدى على المانيا و هى فى طريقها للشرق لكن يهود المانيا ما اخدوش الموضوع بجديه لغاية ما لقو المسيحيين بيهاجمو مجتمعاتهم و بيدبحو فيهم و فى عيالهم من غير رحمه او شفقه.

سولومون بن سيمسون كان فى وورم وقت المدابح دى و وصفها باسلوب بليغ مؤثر. بدا سيمسون الموضوع بقوله " دلوقتى انا حا احكى عن تطورات الاضطهاد اللى حصل لليهود اللى اتقتلو فى سبيل ربنا ".

75px|center

## مصادر
* August C. Krey, The First Crusade, The account of eyewitnesses and participants, Princeton University Press, Princeton 1921
* Edward Peters, The first crusade, The chronicle of Fulcher of Chartres and other source materials, University of Pennsylvania Press, Philadelphia, USA 1998
* Robert Ghazan, European Jewry and the first crusade, University of California Press,
Los Angeles 1996

تصنيف:يهود
تصنيف:مؤرخين يهود
تصنيف:حروب صليبيه
تصنيف:مؤرخين للحروب الصليبيه
تصنيف:قهر
يوهان جوتفريد هيردر

200px|تصغير|هيردر (1744-1803)
200px|تصغير|تمثال هيردر فى ويمار

**يوهان جوتفريد هيردر** Johann Gottfried Hereder ( موهرونجن ، المانيا ، 25 اغسطس 1744 - ويمار ، المانيا ، 18 ديسمبر 1803 ) فيلسوف و اديب و ناقد ادبى و لغوى المانى بيعتبر مؤسس المدرسه الالمانيه فى علم التاريخ. كان فى الاصل اديب و ناقد ادبى بيحتل مكانه كبيره فى تاريخ الادب الالمانى و كان صديق مقرب لجوته. تكوينه الفكرى كان لاهوتى كلاسيكى.

يوهان جوتفريد هيردر كان من اللى اسسو حركة الاقتحام و الاندفاع Sturm und Drang اللى ليها اثر كبير فى تاريخ الفكر الجرمانى لكن اتجه للتاريخ و الف كتب بتعتبر من اهم كتب علم التاريخ الحديث و بالذات كتابه " افكار فى فلسفة تاريخ البشر " Ideen zur Philosophie der Egeschite der Menschheit و رسالته " كمان فلسفه لتاريخ بناء الانسانيه " Auch eine geschichte zur bildung der Menschheit . لكن لانه كان مفكر موسوعى و ليه اراء كتيره فى التاريخ و الادب و علم اللغه و الدراسات القديمه اراءه و افكاره متناثره.

## فلسفة التاريخ عند هيردر
بتقوم فلسفة التاريخ عند هيردر على رأيه فى ان لازم ندرس الماضى عشان نفهم مشاكل النهارده و بكره و بيعتقد إن المجتمعات الانسانيه زى المخلوقات الحيه ليها طفوله و صبا و شيخوخه و بيقول إن المؤرخ لازم " يحس " بالعصر اللى بيأرخ ليه احساس مباشر و ابتكر كلمه المانيه بالخصوص ده هى " Einfuehlen " و شرح ان الاحساس المباشر عباره عن حاسه تاريخيه و عشان كده لفظ الاحساس Das Gefuehle ليه معنى معين عنده ، و المؤرخ الحقيقى عند هيردر هو الكاتب اللى بيقدر يكون فكره او صوره عامه Gestalt عن العصر او الشخص او الظاهره اللى بيكتب عنها ، و حاول يثبت فى كتابه " افكار عن فلسفة تاريخ الانسانيه " ان التاريخ بيخضع لقوانين زى أى حاجه فى الطبيعه و إن التاريخ بيمشى لقدام فى خط واحد ، و اتكلم عن حاجه سماها " التوازن الجوانى للجماعات " و وضح إن كل جماعه حيه سليمه لازم تحافظ على التوازن ده لان الاضطرابات و الفوضى و عهود الاستبداد و القهر و التخلف بتنتج عن فقدان التوازن. هيردر كان بيؤمن كمان بإن الانسانيه فى يوم من الايام حاتوصل عن طريق العقل و التجربه لحالة توازن تستقر معاها اسس العداله و النظام.

هيردر بأراءه و افكاره و كتاباته فتح عصر جديد فى تاريخ العلم التاريخى انتهى بإعتباره علم قايم بذاته و ليه اصوله و قواعده و دراساته الاكاديميه.

## مصادر

* حسين مؤنس ، التاريخ والمؤرخين، فلسفة التاريخ ، عالم الفكر ، المجلد 5 ، الكويت 1974
* الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
* Benet, W.R. : The Reader Encyclopedia , j. W. Arrowsmith, Bristol 1977
* The New Encyclopædia Britannica, Micropædia,H.H. Berton Publisher,1973-1974
* The New Encyclopædia Britannica, Macropædia,H.H. Berton Publisher,1973-1974

تصنيف:فلاسفة عصر التنوير
تصنيف:المان
تصنيف:ادبا المان
تصنيف:فلاسفه المان
تصنيف:تأريخ
تصنيف:علم التاريخ
تصنيف:مواليد 1744
تصنيف:وفيات 1803
1333

السنه دى سنه بسيطه فى التقويم جريجورى

## وفيات

* الملك فواديسواف الاول

## اهم احداث السنه

## شوف كمان

* سنه بسيطه تبتدى يوم جمعه
* سنه بسيطه تبتدى يوم سبت
* سنه بسيطه تبتدى يوم حد
* سنه بسيطه تبتدى يوم اتنين
* سنه بسيطه تبتدى يوم تلات
* سنه بسيطه تبتدى من الاربع
* سنه بسيطه تبتدى يوم خميس

* سنه كبيسه تبتدى يوم جمعه
* سنه كبيسه تبتدى يوم سبت
* سنه كبيسه تبتدى يوم حد
* سنه كبيسه تبتدى يوم اتنين
* سنه كبيسه تبتدى يوم تلات
* سنه كبيسه تبتدى يوم اربع
* سنه كبيسه تبتدى يوم خميس

## مصادر

1333
تصنيف:سنين بسيطه فى التقويم الجريجورى
نيكولاى التانى

**نيكولاى اليكساندروفيتش رومانوڤ** مشهور بـ القيصر **نيكولاى التانى** (روسى: Николай Александрович Романов, نطق: ) (اتولد: 18 مايو 1868 - مات 17 يوليه 1918) كان اخر امبراطور يحكم روسيا القيصريه.
300px|thumb|left|نيكولاى التانى
مسك الحكم من 1894 لحد من اجبروه انه يتنازل عن العرش يوم 15 مارس سنة 1917 فى نهاية الثوره الروسيه. اللى حصلت فى فبراير 1917, و بتنازله انهارت روسيا القيصريه و انتهى حكم اسرة رومانوڤ اللى استمر حوالى 300 سنه.اتعدم بالرصاص هو و عيلته كلها على ايد البلاشفه بعدا ما الثوره البلشيفيه ما قامت فى اكتوبر 1917 و دخلت روسيا فى حرب اهليه. بعد انهيار الاتحاد السوفييتى رفعته الكنيسه الاورثودوكسيه الروسيه هو و اسرته لمرتبة القديسين.

تصنيف:مواليد 1868
تصنيف:وفيات 1918
تصنيف:اسرة رومانوف
تصنيف:قياصرة روسيا
تصنيف:مواليد فى سانت بطرسبورج
سان سيمون

left|thumb|200px| سان سيمون (1760-1825).
** كلاود هينرى دى روفروى كونت سان سيمون** Claude Henri de Rouvroy comte de Saint-Simon ( باريس ، 17 اكتوبر 1760 - 19 مايو 1825 ) ، فيلسوف و مفكر اشتراكى يوتيبى فرنساوى كبير من اللى مهدو بأفكارهم للثوره الفرنسيه و من ألمع اصحاب الفكرى الثورى فى تاريخ اوروبا. اتعرفت افكاره بالسانت سيمونيه Saint-Simonianism. اثرت افكاره على ممفكرين كتار منهم اوجست كومت Auguste Comte ، و كارل ماركس Karl Marx ، و جون ستيوارت ميل John Stuart Mill ، و اوجوستان تييرى Augustin Thierry.

بيتحسب على علما الاجتماع و الاقتصاديين و فيه بيعتبروه مؤسس علم الاجتماع ، لكن هو نفسه كان بيعتبر ان ميدانه هو الفيزيا الاجتماعيه La Phisique Social حيث انه كان بيعتقد إن عن طريق تحليل المجتمع تحليل فيزيائى ممكن ان التاريخ يبقى علم يقينى زى أى علم طبيعى.

عكف سان سيمون على دراسة تاريخ اوروبا من وقت سقوط الامبراطوريه الرومانيه ، و وصل لنتيجه ان التاريخ بيتلخص فى صراع متواصل بين العاملين ( زراع و صناع ) اللى بيسميهم " الطبقه التالته " Tiers-etat من جهه ومن جهه تانيه الطبقتين الاعلى طبقة النبلا ( الملوك و الاقطاعين ) وطبقة كبار رجال الدين ( الاكليروس ) اللى بيستفيدوا من جهود العاملين. شرح سان سيمون ازاى الملوك ايدو الطبقه التالته فى صراعها مع امرا الاقطاع فى فترة العصور الوسطى ، و كان من مظاهر التأييد انهم ادو حقوق لسكان المدن ( التجار و الصناع ) اللى كانو بيكرهو امرا الاقطاع بسبب استغلالهم ليهم، و نتيجه للصراع ده ظهرت المدن الصناعيه الغنيه Les Bourges و سكانها البرجوازيين Les Bourgeoisاللى اتزعمو الطبقه التالته فى نضالها ضد امرا الاقطاع و بعد كده قادوها فى صراعها ضد الملوك فى احداث الثوره الفرنساويه و الفتره اللى بعدها. و بكده سان سيمون كان من اول المفكرين اللى اخدو بالهم ان صراع المصالح الاجتماعيه او مصالح الطبقات الاجتماعيه هى السبب لالرئيسى فى الحركه التاريخيه ، و اول المفكرين اللى اتنبهو لحرب الطبقات و حرب المصالح و دورها الكبير فى حركة التاريخ. اتلمذ على ايد سان سيمون مفكرين كتار كان من ضمنهم اوجوستان تييرى Augustin Thierry.
## مصادر

* حسين مؤنس ، التاريخ والمؤرخين، فلسفة التاريخ ، عالم الفكر ، المجلد 5 ، الكويت 1974
* الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
* Benet, W.R. : The Reader Encyclopedia , j. W. Arrowsmith, Bristol 1977
* The New Encyclopædia Britannica, Micropædia,H.H. Berton Publisher,1973-1974
* The New Encyclopædia Britannica, Macropædia,H.H. Berton Publisher,1973-1974

تصنيف:فرنساويين
تصنيف:فلاسفه فرنساويين
تصنيف:تاريخ
تصنيف:يوتوبيين
تصنيف:ثوره فرنسيه
تصنيف:مواليد 1760
تصنيف:وفيات 1825